ཀྲུང་གོ་མི་དམངས་ནི་རླབས་ཆེ་བའི་གསར་སྐྲུན་སྙིང་སྟོབས་ལྡན་པའི་མི་རིགས་ཤིག་ཡིན།ལོ་ངོ་སྟོང་ཕྲག་དུ་མའི་ལོ་རྒྱུས་ཀྱི་ཆུ་རྒྱུན་རིང་མོའི་ཁྲོད་ཀྲུང་གོ་མི་དམངས་ནི་དུས་དང་རྣམ་པ་ཀུན་ཏུ་དཀའ་སྤྱད་ཀྱིས་ངལ་རྩོལ་བྱེད་པ་དང་།གསར་སྐྲུན་དང་གསར་གཏོད་བྱེད་པ་ཞིག་སྟེ།རང་རྒྱལ་དུ་ལའོ་ཙི་དང་།ཁུང་ཙི།ཀྲང་ཙི།མེང་ཙི།མུའུ་ཙི།སིན་ཙི།ཧན་ཧྥེ་ཙི་སོགས་སྙན་གྲགས་གླིང་ཀུན་ཏུ་ཁྱབ་པའི་རླབས་ཆེན་བསམ་བློ་བ་མཁས་དབང་ཆེན་མོ་མང་པོ་བྱུང་སྟེ།ཤོག་བུ་བཟོ་རྩལ་དང་།མེ་རྫས།པར་འདེབས་ལག་རྩལ།ཕྱོགས་སྟོན་འཁོར་ལོ་སོགས་མིའི་རིགས་ཀྱི་དཔལ་ཡོན་འཕེལ་འགྱུར་ལ་ཤུགས་རྐྱེན་ཟབ་མོ་ཐེབས་པའི་ཚན་རྩལ་གྱི་འབྲས་བུ་རླབས་ཆེན་པོ་གསར་གཏོད་མཛད་ཡོད་ཅིང་།སྙན་ངག་གི་བསྟན་བཅོས་དང་།ཁྲུའུ་ཡི་སྙན་ཚིགཧན་རྒྱལ་རབས་ཀྱི་ལྷུག་མ།ཐང་རྒྱལ་རབས་ཀྱི་སྙན་ངགསུང་རྒྱལ་རབས་ཀྱི་སྙན་ངགཡོན་རྒྱལ་རབས་དུས་ཀྱི་ཟློས་གར།མེང་ཆིང་རྒྱལ་རབས་དུས་སྐབས་ཀྱི་བརྩམས་སྒྲུང་སོགས་རླབས་ཆེ་བའི་རིག་རྩལ་བརྩམས་ཆོས་གསར་རྩོམ་མཛད་ཡོད།གླིང་རྗེ་གེ་སར་རྒྱལ་པོའི་སྒྲུང་དང་།མ་ན་སི་དཔའ་བོའི་ལོ་རྒྱུས་སྙན་རྩོམ་རིང་མོ།འཇང་གུར་དཔའ་བོའི་ལོ་རྒྱུས་སྙན་རྩོམ་རིང་མོ་སོགས་མི་སེམས་གཡོ་བར་བྱེད་པའི་རླབས་ཆེ་བའི་ལོ་རྒྱུས་སྙན་རྩོམ་རིང་མོ་དར་སྤེལ་བཏང་ཡོད།ལྕགས་རི་རིང་པོ་དང་།ཏུའུ་ཅང་ཡན་ཡུལ་ལྗོངས།མིས་བཟོས་གཙང་པོ་ཆེན་པོ།གནའ་བོའི་ཕོ་བྲང་།ཕོ་བྲང་པོ་ཏ་ལ་སོགས་བརྗིད་ཉམས་རྔམ་བརྗིད་དང་ལྡན་པའི་རླབས་ཆེན་བཟོ་བཀོད་བཞེངས་སྐྲུན་བྱས་ཡོད།མིག་སྔར་ཀྲུང་གོ་མི་དམངས་ཀྱི་གསར་སྐྲུན་སྙིང་སྟོབས་དེ་སྔར་བྱུང་མ་མྱོང་བའི་སྒོ་ནས་མཆེད་པར་གྱུར་ཏེ།རང་རེའི་རྒྱལ་ཁབ་ཉིན་རེ་བཞིན་རྣམ་པ་མི་འདྲ་བར་གྱུར་ནས་མདུན་དུ་འཕེལ་རྒྱས་ཡོང་བར་སྐུལ་འདེད་བྱས་ནས་མདུན་སྐྱོད་ཆེན་པོས་འཛམ་གླིང་གི་སྔོན་གྲལ་དུ་སོན་ཡོད།གལ་ཏེ་ཀྲུང་གོ་མི་དམངས་དུང་ཕྱུར་བཅུ་གསུམ་ལྷག་གིས་དུས་དང་རྣམ་པ་ཀུན་ཏུ་འདི་ལྟ་བུའི་རླབས་ཆེན་གྱི་གསར་སྐྲུན་སྙིང་སྟོབས་དར་སྤེལ་བྱས་ཚེ།ང་ཚོས་ངེས་པར་དུ་མི་ཡུལ་གྱི་བྱས་རྗེས་ངོ་མཚན་ཅན་མང་པོ་ཞིག་བསྐྲུན་ཐུབ་པར་ང་ལ་ཡིད་ཆེས་ཡོད།